Diari Oficial de la Generalitat Valenciana


Sumari del DOGV 5325, del 16-08-2006 (2006/9449)

ORDE de 28 de juliol de 2006, de la Conselleria d'Infraestructures i Transport, per la qual es crea un fitxer de dades de caràcter personal d'esta conselleria denominat «Acords de Confidencialitat», el responsable del qual és la Secretaria Autonòmica de Telecomunicacions i Societat de la Informació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/07/05/(1)/dof/vci/html**

### Dades del document

Número de DOGV
:   5325

Data del DOGV
:   16-08-2006

Secció del DOGV
:   I. DISPOSICIONS GENERALS

Número del document
:   2006/9449


Data del document
:   05-07-2006

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * base de dades
    * dades personals
    * administració regional
    * legislació

ORDE de 28 de juliol de 2006, de la Conselleria d'Infraestructures i Transport, per la qual es crea un fitxer de dades de caràcter personal d'esta conselleria denominat «Acords de Confidencialitat», el responsable del qual és la Secretaria Autonòmica de Telecomunicacions i Societat de la Informació. [2006/9449]  
La Conselleria d'Infraestructures i Transport de la Generalitat, en l'exercici de les seues competències, considera necessària la creació un nou fitxer de tractament automatitzat de dades de caràcter personal, el responsable del qual és la Secretaria Autonòmica de Telecomunicacions i Societat de la Informació.   
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), disposa que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
Per tant, i en compliment de les previsions contingudes en el mencionat article, la Conselleria d'Infraestructures i Transport procedix a la creació d'este, i aprova la present orde de regulació de fitxers automatitzats per a adequar estos a la normativa vigent sobre protecció de dades de caràcter personal.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals correspon a la Conselleria competent per raó de la matèria.  
Per consegüent una vegada complits els tràmits establits en el Decret 96/1998, de 6 de juliol, del Govern Valencià, i a fi de complir al mandat legal de l'article 20 de la Llei Orgànica 15/1999, sobre creació, modificació o supressió dels fitxers automatitzats que continguen dades de caràcter personal i assegurar als administrats l'exercici dels seus legítims drets, i, en l'exercici de les atribucions que tinc conferides,  
ORDENE  
Primer. Declaració de fitxers  
La present orde té per objecte la creació d'un fitxer de tractament de dades de caràcter personal que s'indica en l'annex I.  
Segon. Creació  
Es crea en la Conselleria d'Infraestructures i Transport de la Generalitat un nou fitxer automatitzat de dades de caràcter personal, el responsable del qual és la Secretaria Autonòmica de Telecomunicacions i Societat de la Informació, de conformitat amb el que disposa l'article 20 de la Llei Orgànica 15/1999, de 13 de desembre.  
Tercer. Mesures de seguretat  
La Secretaria Autonòmica de Telecomunicacions i Societat de la Informació, com a responsable dels fitxers informatitzats inclosos en la present orde adoptarà les mesures tècniques, de gestió i organització que siguen necessàries per a assegurar la confidencialitat, seguretat i integritat de les dades personals, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Quart. Exercici de drets  
Els afectats o titulars de les dades personals contingudes en els fitxers informatitzats i referenciats en els annexos poden exercitar el seu dret d'accés, rectificació i cancel·lació de dades, quan corresponga, davant de l'òrgan administratiu que es concrete en la present orde.  
Disposició final  
La present orde entrarà en vigor l'endemà de la publicació en el Diari Oficial de la Generalitat.  
València, 28 de juliol de 2006  
El conseller d'Infraestructures i Transport,  
JOSÉ RAMÓN GARCÍA ANTÓN  
ANNEX I  
Creació de fitxers automatitzats de dades de caràcter personal de la Conselleria d'Infraestructures i Transport de la Generalitat valenciana el responsable del qual és la Secretaria Autonòmica de Telecomunicacions i Societat de la Informació  
(1) Fitxer: Acords de Confidencialitat  
1. La finalitat del fitxer i els usos previstos per a este   
La finalitat del fitxer el control dels acords de confidencialitat que firmen les persones físiques que col·laboren o realitzen tasques en l'Autoritat de Certificació de la Comunitat Valenciana (ACCV) i als quals es dóna permís per a accedir a documentació privada, reservada, confidencial o interna.  
2. Les persones o els col·lectius sobre els quals es pretenga obtindre dades de caràcter personal o que resulten obligats a subministrar-los  
Persones que es relacionen amb l'Autoritat de Certificació de la Comunitat Valenciana (ACCV) en l'àmbit professional i amb accés a documentació interns.  
3. El procediment d'arreplegada de les dades de caràcter personal  
A través del mateix interessat, en document elaborat per la ACCV i suport paper o per via telemàtica.  
4. L'estructura bàsica del fitxer i la descripció dels tipus de dades de caràcter personal incloses en este  
Dades de caràcter identificatiu i professionals: nom i cognoms, DNI/NIF, adreça postal i electrònica, telèfon, fax i nom d'organització a què representa.  
5. Les cessions de dades de caràcter personal i, si és procedent, les transferències de dades que es prevegen a països tercers.   
No previstes  
6. Els òrgans de les administracions responsables del fitxer  
La Secretaria Autonòmica de Telecomunicacions i Societat de la Informació.  
7. Els servicis o les unitats davant dels quals pogueren exercitar-se els drets d'accés, rectificació, cancel·lació i oposició   
Autoritat de Certificació de la Comunitat Valenciana, c/ Colom, 66 . 46859 València (Espanya).  
8. Les mesures de seguretat amb indicació del nivell bàsic, mitjà o alt exigible  
En compliment del que disposa l'article 4 del Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que continguen dades de caràcter personal, s'aplicaran a este fitxer les mesures de seguretat previstes en el mencionat reglament com a nivell bàsic.


Còpia Permalink ELI